Minnie was 'baie opgewonde' oor Bird Island-boek | Maroela Media
NB-Uitgewers, waarvan Tafelberg-Uitgewers deel vorm, het Dinsdag in 'n verklaring gesê Mark Minnie was opgewonde oor die verskyning van Die seuns van Bird Island en die feit dat hy uiteindelik beweringe wat volgens hom 30 jaar lank toegesmeer is, openbaar kon maak.
Minnie, 'n oudspeurder, het saam met Chris Steyn, 'n voormalige ondersoekende joernalis, dié omstrede boek geskryf wat vroeër vandeesmaand bekendgestel is.
Skaars twee weke later is Minnie Maandagaand dood aangetref op 'n vriend se kleinhoewe in Theesecombe aan die buitewyke van Port Elizabeth. Hy is met 'n skietwond aan sy kop en 'n vuurwapen langs hom gevind. 'n Selfmoordbrief is ook op die toneel gevind.
Minnie en Steyn beweer in Die seuns van Bird Island dat drie voormalige ministers van die Nasionale Party in die 80's by pedofilie betrokke was. Die boek is deur Tafelberg uitgegee.
NB-Uitgewers het gesê hulle het Sondagaand laas kontak gehad met Minnie, maar kon hom sedert Maandagoggend nie in die hande kry nie. "Sy selfoon was af en hy het nie op e-pos-boodskappe gereageer nie. In die week voor sy dood het Minnie niks aan Tafelberg gesê wat daarop gedui het dat hy homself sou leed aandoen nie," lui die verklaring.
Volgens Tafelberg het Minnie gesê dié boek is net die begin van die proses om geregtigheid te laat geskied vir die slagoffers wie se storie hy in die boek vertel.
"Hy het Tafelberg meegedeel dat hy die afgelope week verskeie leidrade in Port Elizabeth suksesvol opgevolg het en was vasberade om nog getuienis openbaar te maak."
Steyn het gesê sy is verpletter oor Minnie se onverwagse dood en staan by elke woord in die boek. "Mark het gesê ons moet geregtigheid vir die slagoffers laat geskied. Hy sou wou hê ek moet voortgaan met die stryd en dit is presies wat ek sal doen."
Yasmin Sooka, uitvoerende direkteur van die Stigting vir Menseregte, het volgens Tafelberg intussen laat hoor dat die stigting graag die saak namens "die seuns van Bird-eiland" verder wil voer. Steyn het dié nuus verwelkom en gesê dit is presies waarvoor Minnie gehoop het. "Dit is te laat vir hom, maar nie vir die slagoffers nie."
Se Net Weer
Glo nie selfmoord van Minnie en die voriges wat betrokke was nie. Hul gedwing of stilgemaak. Ek ruik hond.
Of hy selfmoord gepleeg het aldanie sal seker maar afhang van wat in daardie laaste briefie geskrywe staan?
Jaco al die "groter koppe" is lank reeds oorlede. Wie het jy in gedagte?
Julle oiuens spring darem vinnig op n donkie wat julle net so gou kan afgooi. Waar is julle bewyse vir sulke aantygings
So bly dat Tafelberg-uitgewers het op rekord bevestig dat Mark Minnie opgewonde was oor sy boek!Klink nie na n man wat selfmoord gepleeg het nie.Tafelberg-Uitgewers word ook gerugsteun deur die skrywer en assistent redakteur van die Daily Maverick,Marianne Thamm wat op Radio 702 gese het dat Mark, het baie uitgesien na sy boekbekendstelling , en dat hy daarna nog n boek sou skryf met nog baie meer nuwe inligting!Ek moet dit op rekord stel dat bogenoemde stelling klink nie na n man wat skielike selfmoord sou oorweeg het nie.As Mark Minnie nog geleef het,sou hy ongelooflike dinge uitgespel het vir… Lees meer »